
«Къэбэрдей-Балъкъэр Республикэм и пащхьэм щиIэ фIыщIэхэм папщIэ» орденыр Къарэмырзэ Б. С. етыным и IуэхукIэ
Къэбэрдей-Балъкъэр Республикэм и Iэтащхьэм и Указ
ЩIэныгъэ, егъэджэныгъэ IэнатIэм зегъэужьыным, IэщIагъэлI Iэзэхэр гъэхьэзырыным хуищIа хэлъхьэныгъэшхуэмрэ илъэс куэд хъуауэ хьэлэлу зэрылажьэмрэ щхьэкIэ «Къэбэрдей-Балъкъэр Республикэм и пащхьэм щиIэ фIыщIэхэм папщIэ» орденыр Къарэмырзэ Барэсбий Сулеймэн и къуэм етын.
Къэбэрдей-Балъкъэр Республикэм и Iэтащхьэ КIУЭКIУЭ Юрий
Налшык къалэ
2017 гъэм щэкIуэгъуэм и 10-м
№146-УГ
Къарэмырзэ Барэсбий Сулеймэн и къуэр КъБАССР-м щыщ Аруан щIыналъэм хыхьэ Джэрмэншык къуажэм 1947 гъэм щэкIуэгъуэм и 10-м къыщалъхуащ.
Къэбэрдей-Балъкъэр къэрал университетыр 1969 гъэм къиухащ «физикэ» IэщIагъэр иIэу. 1970 — 1994 гъэхэм ар ассистенту, егъэджакIуэ нэхъыжьу, доценту, профессору, КъБКъУ-м и проректору лэжьащ. 1994 гъэм къыщыщIэдзауэ 2015 гъэ пщIондэ КъБКъУ-м и ректору щытащ. 2015 гъэм и бадзэуэгъуэ лъандэрэ КъБКъУ-м и президентщ. КъБКъУ-м физикэмкIэ и факультетым наносистемэхэм я физикэмкIэ и кафедрэм и щIэныгъэ унафэщIщ.
КъБР-м и Парламентым и етIуанэ, ещанэ, етхуанэ зэхуэсыгъуэхэм я депутатщ, «Урысей зэкъуэт» Урысейпсо политикэ партым хэтщ.
Техникэ щIэныгъэхэм я докторщ, УФ-мрэ КъБР-мрэ щIэныгъэмкIэ щIыхь зиIэ я лэжьакIуэщ. УФ-м ЦIыхухэм курыт щIэныгъэ, щIэныгъэ нэхъыщхьэ ягъэгъуэтынымкIэ и министерствэм и ЩIыхь тхылъыр, «2010 гъэм и щIэныгъэлI нэхъыфI» щIыхь дамы-гъэр, Абхъаз Республикэм «ЩIыхьрэ ПщIэрэ» и орденым и II нагъыщэр, Макаренкэ Антон и орденыр, УФ-м ФедерацэмкIэ и Советым и Къэрал Думэм и медалыр къыхуагъэфэщащ. Пётр Щэджащэм и цIэр зезыхьэ саугъэтыр, «Жылагъуэм пщIэ щы-зиIэ» дыщэ дамыгъэр къратащ.
